《溪隐》
唐代·徐夤

将名将利已无缘，深隐清溪拟学仙。绝却腥膻胜服药，

断除杯酒合延年。蜗牛壳漏宁同舍，榆荚花开不是钱。

鸾鹤久从笼槛闭，春风却放纸为鸢。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。